ઉત્તર પ્રદેશની રાજધાની લખનઉમાં મોટી થયેલી રિતુને નાનપણથી જ ચંદ્ર, તારાની સાથે પ્રેમ થઇ ગયો હતો. આ તેના સ્કૂલના દિવસોની વાત છે. રાતના ઘરના ધાબા ઉપર જઈને કલાકો સુધી તારામંડળને જોયા કરતી હતી. તેના નાનકડા મગજમાં બહુ બધા સવાલો હતા, પરંતુ પરિવાર તરફથી તેને સંતોષકારક જવાબ મળતા નહોતા. આથી તેણે પુસ્તકોમાંથી જવાબ શોધવાનું શરૂ કર્યું. તેને ઝડપથી જ એક વાત સમજમાં આવી ગઇ કે ચાંદ તારાની રહસ્યમય દુનિયાને જાણવા માટે અંતરીક્ષ વિજ્ઞાનનું ભણતર મેળવવું જોઇએ.